கேள்வி: அல் உம்மா பற்றி தகவல் சொல்.
பதில்: அல் உம்மா (Al Ummah) என்பது ஓர் தீவிரவாத இயக்கமாகும். அல் உம்மா என்பதற்கு ''சமுதாயம்'' என்று பொருள். இவ்வியக்கம் இந்தியாவின் தமிழ்நாடு தளமாகக் கொண்டது. இது தமிழக அரசு தடை செய்யப்பட்ட இயக்கமாகும். இது 1998 ஆம் ஆண்டு கோவையில் 1998 கோயம்புத்தூர் குண்டுவெடிப்புகள் நடத்தியது.http://www.frontline.in/static/html/fl1505/15050090.htm
கேள்வி: அல் உம்மா - வரலாறு பற்றி நீங்கள் என்ன அறிந்துள்ளீர்கள்?
பதில்: அல் உம்மா இயக்கமானது பாபர் மசூதி இடிப்பு நிகழ்விற்குப் பின் ''சையது அஹமது பாட்ஷா'' மற்றும் ஜவாஹிருல்லா ஆகியோரால் 1993 ஆம் ஆண்டு தமிழகத்தின் கோயம்புத்தூர் ஆரம்பிக்கப்பட்டது. இவ்வியக்கத்தின் பெயரைத் தெரிவு செய்தவர் ''எம்.ஹெச். ஜவாஹிருல்லாஹ்'' ஆவார். இவ்வியக்கத்திலிருந்து பிரிந்த இயக்கம் தமிழ்நாடு முஸ்லிம் முன்னேற்றக் கழகம் ஆகும். 1993 ஆம் ஆண்டில் சென்னை அமைந்த ராஷ்டிரிய சுயம்சேவாக் சங்கம் அலுவலகத்தின் அருகே நடந்த குண்டு வெடிப்பில் 11 பேர் கொல்லப்பட்டதைத் தொடர்ந்து இவ்வியக்கத்தைச் சேர்ந்த பாட்ஷா மற்றும் இருவர் பயங்கரவாத மற்றும் சீர்குலைவு நடவடிக்கைகள் (தடுப்பு) சட்டம் (தடா) சட்டத்தின் கீழ் கைது செய்யப்பட்டனர். பின்னர் 1997 ஆம் ஆண்டு இவர்கள் விடுதலை செய்யப்பட்டனர். 1998 ஆம் ஆண்டு அல் உம்மா இயக்கம் பாரதிய ஜனதா கட்சியைச் சார்ந்த லால் கிருஷ்ண அத்வானி கோவையில் நடைபெற்ற தேர்தல் பிரச்சாரத்தின் போது கொலை செய்ய திட்டமிட்டனர். இத்திட்டத்தினால் கோவையில் 18 இடங்களில் நடந்த தொடர் குண்டு வெடிப்பில் 58 பேர் கொல்லப்பட்டனர். விமானம் தாமதமாக வந்ததால் அத்வானி உயிர் தப்பினார். மேலும் அல் உம்மா இயக்கம் 2013 ஆம் ஆண்டு பெங்களூருவில் நிகழ்ந்த தீவிரவாதக் குண்டு வெடிப்புச் செயலிலும் இவ்வியக்கம் தொடர்பு கொண்டிருந்தது.